Kontaktløse kreditkort bliver mere og mere udbredt. Men et opslag på Twitter har skabt en frygt for betalingsmetoden. Danske Bank afviser frygten.

Et opslag på Twitter har skabt frygt for, at tyve kan stjæle penge fra folk med de nyindførte kontaktløse kreditkort ved at holde en type kortaflæser tæt på kortet. Eksempelvis mens folk står tæt i et tog, og kortet ligger i lommen.

Opslaget er blevet delt på især Danske Banks Facebook-væg af flere bekymrede kunder. Men banken afviser frygten for, at tyve kan stjæle dine penge fra dit kort, mens det ligger i lommen på dig...